stanford-oval/wikipedia huggingface dataset:
การขายหุ้นกลุ่มบริษัทชินคอร์ป
การวิพากษ์วิจารณ์ > การโจมตีประเด็นการเอื้อประโยชน์

ประเด็นการขายหุ้นของ พันตำรวจโททักษิณ ชินวัตรนี้ ถูกวิพากษ์วิจารณ์ว่าใช้อำนาจเพื่อเอื้อต่อผลประโยชน์ต่อครอบครัว โดยนำไปเชื่อมโยงกับ พ.ร.บ ประกอบกิจการโทรคมนาคม (ฉบับที่ 2) พ.ศ 2548 ที่ประกาศใช้ก่อนการประกาศขายหุ้นอย่างเป็นทางการสองวัน โดยพ.ร.บ การประกอบกิจการโทรคมนาคมประกาศใช้ในราชกิจจานุเบกษาในวันที่ 20 มกราคม พ.ศ 2549 ส่วนการประกาศการขายหุ้นอย่างเป็นทางการของครอบครัวชินวัตรเกิดขึ้นในวันที่ 23 มกราคม 2549 (อนึ่ง มีข่าวการเจรจาขายหุ้นของครอบครัวชินวัตรออกมาก่อนหน้านี้ในเดือนธันวาคม พ.ศ 2548 แต่ยังไม่มีการประกาศอย่างเป็นทางการ)
สาระสำคัญของกฎหมายฉบับนี้คือ การขยายสัดส่วนการถือหุ้นของต่างชาติในบริษัทที่ประกอบกิจการโทรคมนาคม รวมทั้งโทรศัพท์เคลื่อนที่ จากไม่เกิน 25% เป็นไม่ถึง 50% และให้ยกเลิกสัดส่วนกรรมการบริษัทที่ต้องเป็นบุคคลสัญชาติไทยไม่น้อยกว่า 3 ใน 4 ออกทั้งหมด ซึ่งผู้วิจารณ์มองว่าสอดคล้องกับการที่ ครอบครัวชินวัตรและดามาพงศ์ ผู้ถือหุ้นใหญ่ในชินคอร์ป ขายหุ้นทั้งหมดที่ถืออยู่ จำนวน 49.595% ให้กับบริษัทเทมาเส็กของสิงคโปร์ ผ่านบริษัท ซีดาร์ โฮลดิ้งส์ (บริษัทถือหุ้นแทน) อนึ่ง การที่ต้องขาย ผ่านบริษัทโฮลดิ้งส์นั้น ก็เพื่อหลีกเลี่ยงไม่ให้บริษัทที่ชินคอร์ปถือหุ้นอยู่ คือ บริษัท แอดวานซ์ อินโฟร์ เซอร์วิส จำกัด (มหาชน) (AIS) บริษัท ชินแซทเทลไลท์ จำกัด (มหาชน) (ShinSAT) และ บริษัท ไอทีวี จำกัด (มหาชน) มีสัดส่วนผู้ถือหุ้นต่างชาติเกิน 49% เนื่องจากสามบริษัทดังกล่าวนี้ มีผู้ถือหุ้นต่างชาติจำนวนหนึ่งอยู่ก่อนหน้านี้แล้ว
อย่างไรก็ตามมีการชี้ให้เห็นถึงข้อเท็จจริงต่อคำวิพากษ์วิจารณ์นี้ว่า พ.ร.บ. ประกอบกิจการโทรคมนาคม นั้น รัฐบาลต้องออกตามข้อตกลงที่ได้ทำไว้กับองค์กรการค้าโลกตั้งแต่ปี พ.ศ 2541 ในยุครัฐบาลก่อนหน้านี้ [ต้องการอ้างอิง] โดยประเทศไทยจะต้องเปิดเสรีรับการลงทุนจากต่างประเทศภายในระยะเวลา 8 ปี และรัฐบาลได้ดำเนินการออกกฎหมายฉบับนี้ โดยส่งเข้าสู่การพิจารณาของรัฐสภาตั้งแต่ปี พ.ศ 2547 เมื่อการเจรจาขายหุ้นเกิดขึ้นในปลายปี 2548 ซึ่งดำเนินเนินการหลังจากฎหมายได้ผ่านรัฐสภาไปแล้วกำลังอยู่ในขั้นตอนการรอลงพระปรมาภิไธย [ต้องการอ้างอิง] จึงประกาศการตกลงภายหลังกฎหมายมีการประกาศใช้เพียง 2 วัน
ส่วนกรณีบริษัทไอทีวี ซึ่งเป็นกิจการสื่อสารมวลชน และหากมีผู้ถือหุ้นเป็นชาวต่างชาติเกินครึ่งหนึ่ง จะขัดต่อรัฐธรรมนูญ มาตรา 39 วรรคห้า ซึ่งบัญญัติไว้ว่า เจ้าของกิจการหนังสือพิมพ์หรือสื่อมวลชนอื่นต้องเป็นบุคคลสัญชาติไทย ทั้งนี้ ตามที่กฎหมายบัญญัติ ซึ่งในการซื้อขายหุ้น หากปริมาณหุ้นของผู้ถือหุ้นใหม่นั้นขัดต่อกฎหมาย ผู้ถือหุ้นใหม่ก็จะต้องขายหุ้นของตนออกไป ไม่สามารถถือครองไว้ได้ (แต่กฎหมายไม่ได้ห้ามว่าจะขายไม่ได้ เพียงแต่ห้ามว่าไม่อาจถือกรรมสิทธิ์ต่อไปได้) [ต้องการอ้างอิง]
ประเด็นอื่นๆ คือ มีผู้เกรงกันว่าการเปลี่ยนมือของผู้ถือหุ้นครั้งนี้จะทำให้ต่างชาติเข้ามามีอิทธิพลต่อกิจการโทรคมนาคมของประเทศเนื่องจาก บริษัทโทรคมนาคมรายใหญ่ของประเทศทั้งสองบริษัทคือ เอไอเอส (ชินคอร์ปถือหุ้น 42.8%, สิงเทล (สิงคโปร์) 19.2%) และชินแซท (ชินคอร์ป 51.38%) [ต้องการอ้างอิง] ต้องตกอยู่ภายใต้การบริหารงานของต่างชาติ. อย่างไรก็ตามกรณีเช่นนี้ก็เกิดขึ้นมานานแล้วตั้งแต่รัฐบาลไทยมีนโยบายเปิดรับการลงทุนจากต่างประเทศอย่างเสรี ตัวอย่างกิจการอื่นๆ ที่มีต่างชาติเป็นเจ้าของและดำเนินการ เช่น ธุรกิจพลังงาน และธุรกิจการเงินการธนาคาร (โรงกลั่นน้ำมัน 3 ใน 5 โรงกลั่นของไทยเป็นของต่างชาติ) [ต้องการอ้างอิง]
การวิพากษ์วิจารณ์ > เกี่ยวกับการยกเว้นภาษี

สำหรับประเด็นการได้รับยกเว้นภาษีนั้น ผู้แทนตระกูลชินวัตรและดามาพงศ์ชี้แจงว่าไม่ใช่เรื่องผิดแต่อย่างใด เนื่องจากบุคคลธรรมดาที่ขายหุ้นผ่านตลาดหลักทรัพย์ จะได้รับการยกเว้นภาษี ตามข้อ 2(23) ของกฎกระทรวง ฉบับที่ 126 (พ.ศ. 2509)โดยจุดประสงค์ของการยกเว้นนี้ เพื่อจูงใจให้บุคคลธรรมดาเข้ามาลงทุนในตลาดหลักทรัพย์ ซึ่งผู้แทนตระกูลชินวัตรและดามาพงศ์ได้แก่ดร. สุวรรณ วลัยเสถียร ผู้เชี่ยวชาญด้านกฎหมายภาษี ในวันแถลงข่าว
ข้อ 2 ของกฎกระทรวง ฉบับที่ 126 (พ.ศ. 2509) ระบุว่า
"ให้กำหนดเงินได้ต่อไปนี้เป็นเงินได้ตาม (17) ของมาตรา 42 แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 10) พ.ศ. 2496
...
(23) เงินได้จากการขายหลักทรัพย์ในตลาดหลักทรัพย์แห่งประเทศไทยแต่ไม่รวมถึงเงินได้จากการขายหลักทรัพย์ที่เป็นหุ้นกู้หรือพันธบัตร"
หมายเหตุ: มาตรา 42 แห่งประมวลรัษฎากรกำหนดเงินได้พึงประเมินประเภทที่ให้ได้รับยกเว้นไม่ต้องรวมคำนวณเพื่อเสียภาษีเงินได้ และอาจมีข้อพิจารณาว่าการขายหุ้นผ่านตลาดนั้นต้องไม่ใช่การขายเฉพาะเจาะจงที่ตกลงกันมาแล้วนอกตลาด
ประเด็นต่อมาตามมาตรา 42 (10) แห่งประมวลรัษฎากร
บริษัทที่มีส่วนร่วมในการซื้อขายหุ้นครั้งนี้

บริษัทที่เข้าถือหุ้นใน บริษัท ชิน คอร์ปอเรชั่น จำกัด (มหาชน) และบริษัทที่มีส่วนร่วมในกรณีการซื้อขายหุ้นครั้งนี้
บริษัทที่มีส่วนร่วมในการซื้อขายหุ้นครั้งนี้ > กุหลาบแก้ว

บริษัท กุหลาบแก้ว จัดตั้งเมื่อวันที่ 12 มกราคม พ.ศ. 2549 (ก่อนหน้าการซื้อขายหุ้น 11 วัน) มีผู้ถือหุ้นดังนี้
นายสมยศ สุธีรพรชัย (สัญชาติไทย, อาชีพทนายความ) 5,094 หุ้น (50.09%)
บริษัท ไซเพรส โฮลดิ้งส์ (นิติบุคคลต่างด้าว) 4,900 หุ้น (49%)
และบุคคลธรรมดา (สัญชาติไทย) อีก 6 คน คนละ 1 หุ้น
รวมมีผู้ถือหุ้นสัญชาติไทยทั้งหมด 51% และต่างชาติ 49% โดยหุ้นของผู้ถือหุ้นสัญชาติไทยทั้งหมด เป็นหุ้นบุริมสิทธิ (หุ้นด้อยสิทธิ) และหุ้นของผู้ถือหุ้นต่างชาติทั้งหมด เป็นหุ้นสามัญ ในการประชุมจัดตั้งบริษัทกุหลาบแก้ว มีมติให้หุ้นบุริมสิทธิ 10 หุ้น มีสิทธิออกเสียงในประชุมผู้ถือหุ้น 1 เสียง และจำกัดเงินปันผลของหุ้นบุริมสิทธิไว้ที่ร้อยละ 3 รวมสิทธิออกเสียงในที่ประชุมผู้ถือหุ้น ผู้ถือหุ้นสัญชาติไทยมีสิทธิออกเสียง 510 เสียง และผู้ถือหุ้นต่างชาติ 4,900 เสียง อำนาจตัดสินใจเบ็ดเสร็จจึงอยู่กับผู้ถือหุ้นต่างชาติ
บริษัทที่มีส่วนร่วมในการซื้อขายหุ้นครั้งนี้ > ซีดาร์ โฮลดิ้งส์

บริษัท ซีดาร์ โฮลดิ้งส์
มีผู้ถือหุ้นดังนี้
บริษัท ไซเพรส โฮลดิ้งส์ (นิติบุคคลต่างด้าว) 48.99%
บริษัท กุหลาบแก้ว (นิติบุคคลสัญชาติไทย) 41.1%
ธนาคารไทยพาณิชย์ (นิติบุคคลสัญชาติไทย) 9.9%
ทำให้ในทางกฎหมายแล้ว บริษัทซีดาร์ฯ เป็นนิติบุคคลสัญชาติไทย (มีบุคคลสัญชาติไทยถือหุ้นอยู่ 51%) แต่เมื่อดูเสียงผู้ถือหุ้นในการควบคุมการดำเนินงานของบริษัทแล้ว จะพบว่าเป็นสัดส่วนของต่างชาติถึง 90% ผ่านบริษัทไซเพรส 48.99% และกุหลาบแก้ว (ซึ่งอำนาจเบ็ดเสร็จในการตัดสินใจอยู่ที่ผู้ถือหุ้นต่างชาติ) 41.1%
แหล่งข้อมูลอื่น

บทวิเคราะห์ 25 ประเด็นหลัก ในดีลเทคโอเวอร์กลุ่มชินคอร์ป (ฉบับปรับปรุง) , ม้านอก และ เด็กนอกกรอบ
ชินคอร์ป: บริษัทไทย - หัวใจสิงคโปร์? จากโอเพ่นออนไลน์ 27 มกราคม 2549
ขายชินคอร์ป ล้างมือในอ่างทองคำ ลบภาพผลประโยชน์ทับซ้อน? จากโอเพ่นออนไลน์ 18 มกราคม 2549
วิเคราะห์เรื่องหุ้นของ บริษัทชิน ที่ แอมเพิล ริช ครอบครองจำนวน 32.92 ล้านหุ้น โดย กอร์ปศักดิ์ สภาวสุ
สมาพันธ์เวิลด์เกมส์นานาชาติ

| --- | --- |

สำนักงานใหญ่ในโลซาน
ก่อตั้ง: 1980
ประเภท: สหพันธ์กีฬา
สํานักงานใหญ่: โลซาน, สวิตเซอร์แลนด์
สมาชิก  : 37
ภาษาทางการ : อังกฤษ
ประธาน: โคเซ เปรูเรนา โลเปซ
เว็บไซต์: www.theworldgames.org
สมาพันธ์เวิลด์เกมส์นานาชาติ (อังกฤษ: International World Games Association; IWGA) เป็นสมาคมระหว่างประเทศที่ได้รับการยอมรับจากคณะกรรมการโอลิมปิกสากล (IOC) ซึ่งจัดการแข่งขันกีฬาเวิลด์เกมส์ทุก ๆ 4 ปี
ประวัติ

สมาพันธ์เวิลด์เกมส์นานาชาติก่อตั้งเมื่อวันที่ 21 พฤษภาคม ค.ศ. 1980 (พ.ศ. 2523) ที่กรุงโซล ประเทศเกาหลีใต้ ภายใต้ชื่อ "สภาเวิลด์เกมส์" (World Games Council) โดยสหพันธ์กีฬานานาชาติ 12 องค์กรที่มีการเผยแพร่ทั่วโลกแต่ยังไม่ได้เป็นส่วนหนึ่งของการแข่งขันกีฬาโอลิมปิก
สมาชิกสหพันธ์

สมาชิก IWGA มี 37 สหพันธ์กีฬาระหว่างประเทศ ดังนี้
| กีฬา | องค์กร |
| --- | --- |
Aikido: International Aikido Federation
กีฬาทางอากาศ: World Air Sports Federation
ยิงธนู: World Archery
Billiard sports: World Confederation of Billiards Sports
เพาะกาย & ฟิตเนส: International Federation of BodyBuilding & Fitness
Boules sports: Confédération Mondiale des Sports de Boules
โบวืลิง: World Bowling
แคนู: International Canoe Federation
Casting: International Casting Sport Federation
ลีลาศ: World DanceSport Federation
เฟิร์สบอล: International Fistball Association
ฟลอร์บอล: International Floorball Federation
Flying disc: World Flying Disc Federation
ยิมนาสติก: International Gymnastics Federation
แฮนด์บอล: International Handball Federation
ฮอกกี้: International Hockey Federation
Ju-Jitsu: Ju-Jitsu International Federation
คาราเต้: World Karate Federation
Kickboxing: World Association of Kickboxing Organizations
Korfball: International Korfball Federation
ลาครอส: Federation of International Lacrosse
Life saving: International Life Saving Federation
มวยไทย: International Federation of Muaythai Amateur
เนตบอล: International Netball Federation
Orienteering: International Orienteering Federation
Powerlifting: International Powerlifting Federation
Racquetball: International Racquetball Federation
กีฬาโรลเลอร์: Fédération Internationale de Roller Sports
รักบี้: รักบี้โลก
ซอฟท์บอล: International Softball Federation
ปีนหน้าผา: International Federation of Sport Climbing
สควอช: World Squash Federation
ซูโม่: International Sumo Federation
เซิร์ฟ: International Surfing Association
ชักเย่อ: Tug of War International Federation
กีฬาใต้น้ำ: Confédération Mondiale des Activités Subaquatiques
สกีน้ำ และ เวคบอร์ด: International Water Ski Federation
วูซู: International Wushu Federation
อนุสัญญารอตเทอร์ดาม

| อนุสัญญารอตเตอร์ดามว่าด้วยกระบวนการแจ้งข้อมูลสารเคมีล่วงหน้าสำหรับสารเคมีอันตรายและสารเคมีป้องกันกำจัดศัตรูพืชและสัตว์บางชนิดในการค้าระหว่างประเทศ |
| --- | --- |
ประเภท: สนธิสัญญาสหประชาชาติ
วันลงนาม: 10 กันยายน ค.ศ. 1998
ที่ลงนาม: รอตเทอร์ดาม, ประเทศเนเธอร์แลนด์
วันมีผล: 24 กุมภาพันธ์ 2004
เงื่อนไข: เก้าสิบวันหลังจากการให้สัตยาบันของประเทศผู้ลงนามอย่างน้อย 50 ประเทศ
ผู้ลงนาม: 72
ภาคี: 161
ผู้เก็บรักษา: เลขาธิการสหประชาชาติ
ภาษา: อาหรับ จีน อังกฤษ ฝรั่งเศส รัสเซีย สเปน
http://www.pic.int/
อนุสัญญารอตเทอร์ดามฯ (ชื่ออย่างเป็นทางการคือ อนุสัญญารอตเตอร์ดามว่าด้วยกระบวนการแจ้งข้อมูลสารเคมีล่วงหน้าสำหรับสารเคมีอันตรายและสารเคมีป้องกันกำจัดศัตรูพืชและสัตว์บางชนิดในการค้าระหว่างประเทศ) เป็นสนธิสัญญาพหุภาคีเพื่อส่งเสริมความรับผิดชอบร่วมกันเกี่ยวกับการนำเข้าสารเคมีที่เป็นอันตราย อนุสัญญาส่งเสริมการแลกเปลี่ยนข้อมูลอย่างเปิดเผย และเรียกร้องให้ผู้ส่งออกสารเคมีที่เป็นอันตรายให้ใช้ฉลากที่ถูกต้อง รวมถึงคำแนะนำในการจัดการอย่างปลอดภัย และแจ้งให้ผู้ซื้อทราบถึงข้อจำกัดหรือข้อห้ามที่ทราบ ประเทศผู้ลงนามสามารถตัดสินใจได้ว่าจะอนุญาตหรือห้ามการนำเข้าสารเคมีที่ระบุไว้ในสนธิสัญญา และประเทศผู้ส่งออกมีหน้าที่ต้องให้แน่ใจว่าผู้ผลิตภายในเขตอำนาจศาลของตนปฏิบัติตาม
ในปี 2012 สำนักงานเลขาธิการอนุสัญญาบาเซลและสตอกโฮล์ม รวมทั้ง UNEP ซึ่งเป็นส่วนหนึ่งของสำนักงานเลขาธิการอนุสัญญารอตเตอร์ดัม ได้รวมเข้าเป็นสำนักงานเลขาธิการเดียวเพื่อรองรับอนุสัญญาทั้งสามฉบับ โดยขณะนี้อนุสัญญาทั้งสามฉบับได้จัดการประชุมภาคีติดต่อกันเป็นส่วนหนึ่งของการตัดสินใจร่วมกัน
การประชุมครั้งที่เก้าของการประชุมรอตเทอร์ดัม จัดขึ้นระหว่างวันที่ 29 เมษายนถึง 10 พฤษภาคม 2019 ในเจนีวา ประเทศสวิตเซอร์แลนด์
แหล่งข้อมูลอื่น

เว็บไซต์อย่างเป็นทางการของ Rotterdam Convention
ข้อความของอนุสัญญา
การให้สัตยาบัน เก็บถาวร 27 สิงหาคม 2011 ที่ เวย์แบ็กแมชชีน
ขั้นตอนการยินยอมล่วงหน้าตามอนุสัญญารอตเตอร์ดาม
| ด ค กมลพิษ |
| --- | --- |
มลพิษทางอากาศ:  การลดลงของโอโซน  คลอโรฟลูออโรคาร์บอน  ดัชนีคุณภาพอากาศ  ฝนกรด  ฝุ่นละออง  ฝุ่นควัน  ละอองลอย  หมอกควัน 
มลพิษทางน้ำ:  คุณภาพน้ำ  น้ำเสีย  ถังบำบัดน้ำเสีย  การรั่วไหลของน้ำมัน  การปนเปื้อนของยาและผลิตภัณฑ์ดูแลสุขภาพ 
มลพิษทางดิน:  การบำบัดสารมลพิษทางชีวภาพ  ยาฆ่าแมลง  สารฆ่าศัตรูพืชและสัตว์  การบําบัดโดยพืช 
การปนเปื้อนกัมมันตรังสี:  ผลผลิตจากฟิชชัน  ฝุ่นรังสีนิวเคลียร์  การบำบัดกากกัมมันตรังสีทางชีวภาพ  พิษจากรังสี 
มลพิษอื่น:  ความเสื่อมโทรมของที่ดิน  มลพิษทางเสียง  มลพิษทางแสง  ปรากฏการณ์เกาะความร้อน  มลพิษจากวัสดุนาโน  มลพิษทางทัศนียภาพ  ขยะอวกาศ 
การตอบสนอง:  การผลิตที่สะอาด  อุตสาหกรรมเชิงนิเวศ  ทำเนียบการปลดปล่อยและเคลื่อนย้ายมลพิษ  หลักการผู้ก่อมลพิษเป็นผู้จ่าย  การลดของเสียให้น้อยที่สุด  แนวคิดขยะเหลือศูนย์ 
ข้อตกลงระหว่างรัฐ:  อนุสัญญาบาเซิล  พิธีสารอนุสัญญาว่าด้วยมลพิษข้ามแดนระยะยาว  พิธีสารเกียวโต  MARPOL 73/78  พิธีสารมอนทรีออล  OSPAR  อนุสัญญารอตเทอร์ดาม  อนุสัญญาสตอกโฮล์ม  อนุสัญญาเวียนนา
ไพเรทส์ออฟเดอะแคริบเบียน

| ไพเรทส์ออฟเดอะแคริบเบียน |
| --- | --- |

กำกับ: กอร์ เวอร์บินสกี (1–3) ร็อบ มาร์แชลล์ (4) เอสเพน แซนด์เบิร์ก (5) โยอาคิม เรินนิง (5–6)
บทภาพยนตร์: เท็ด เอลเลียตต์ (1–4, 6) เทอร์รี รอสซิโอ (1–4) เจฟฟ์ นาธานสัน (5) เคร็ก เมซิน (6) คริสตินา ฮอดสัน (ภาพยนตร์แยก)
เนื้อเรื่อง: เท็ด เอลเลียตต์ (1–4, 6) เทอร์รี รอสซิโอ (1–5) สจ๊วต บีตตี (1) เจย์ วอลเพิร์ต (1) เจฟฟ์ นาธานสัน (5)
สร้างจาก: ไพเรทส์ออฟเดอะแคริบเบียน โดย วอลต์ ดิสนีย์ ออนสเตรนเจอร์ไทดส์ โดย ทิม พาวเวอส์ (4)
อำนวยการสร้าง: เจอร์รี บรักไฮเมอร์
นักแสดงนำ: จอห์นนี เดปป์ (1–5)  เจฟฟรีย์ รัช (1–5)  เควิน แมคนัลลี (1-5)  ออร์แลนโด บลูม (1–3, 5)  เคียรา ไนต์ลีย์ (1–3, 5)  (ดูด้านล่าง)
ดนตรีประกอบ: เคลาส์ บาเดลต์ (1) ฮันส์ ซิมเมอร์ (2–4) เจฟฟ์ ซาเนลลี (5)
บริษัทผู้สร้าง: วอลต์ดิสนีย์พิกเชอส์ เจอร์รี บรักไฮเมอร์ ฟิล์มส์ 
ผู้จัดจำหน่าย: วอลต์ดิสนีย์สตูดิโอส์โมชันพิกเชอส์
ความยาว: 726 นาที (1–5)
ประเทศ: สหรัฐ
ภาษา: อังกฤษ
ทุนสร้าง: รวม (5 เรื่อง):  1.274–1.364 พันล้านดอลลาร์สหรัฐ
ทำเงิน: รวม (5 เรื่อง):  4.524 พันล้านดอลลาร์สหรัฐ
ไพเรทส์ออฟเดอะแคริบเบียน (อังกฤษ: Pirates of the Caribbean) เป็นภาพยนตร์ชุดแนวผจญภัย อำนวยการสร้างโดยเจอร์รี่ บรัคไฮเมอร์ โดยอิงจากสวนสนุก ไพเรทส์ออฟเดอะแคริบเบียน ของวอลต์ ดิสนีย์ ภาพยนตร์มีเนื้อเรื่องเกี่ยวกับผจญภัยของโจรสลัดที่ผสมผสานความเป็นแฟนตาซี ตัวละครหลักได้แก่ กัปตันแจ็ก สแปร์โรว์ (รับบทโดย จอห์นนี เดปป์), วิล เทอร์เนอร์ (รับบทโดย ออร์แลนโด บลูม) และเอลิซาเบธ สวอนน์ (รับบทโดย คีร์รา ไนท์ลีย์) ภาพยนตร์ภาคแรกของชุดคือ คืนชีพกองทัพโจรสลัดสยองโลก ออกฉายเมื่อวันที่ 9 กรกฎาคม พ.ศ. 2546 หลังจากภาพยนตร์ภาคแรกประสบความสำเร็จเป็นอย่างสูง วอลต์ดิสนีย์พิกเจอส์จึงได้ผลิตภาคต่ออันได้แก่ สงครามปีศาจโจรสลัดสยองโลก ออกฉายหลังจากภาคแรก 3 ปีเมื่อวันที่ 7 กรกฎาคม พ.ศ. 2549, ผจญภัยล่าโจรสลัดสุดขอบโลก ออกฉายเมื่อวันที่ 24 พฤษภาคม พ.ศ. 2550 และ ผจญภัยล่าสายน้ำอมฤตสุดขอบโลก ออกฉายเมื่อวันที่ 20 พฤษภาคม พ.ศ. 2554
ภาคที่ห้า สงครามแค้นโจรสลัดไร้ชีพ (Pirates of the Caribbean: Dead Men Tell No Tales) ออกฉายเมื่อวันที่ 26 พฤษภาคม พ.ศ. 2560
ภาพยนตร์

| ภาพยนตร์ | วันฉายในสหรัฐ | ผู้กำกับ | ผู้เขียนบท | เนื้อเรื่องโดย | ผู้อำนวยการสร้าง |
| --- | --- | --- | --- | --- | --- |
| คืนชีพกองทัพโจรสลัดสยองโลก | 9 กรกฎาคม ค.ศ. 2003 (2003-07-09) | กอร์ เวอร์บินสกี | เท็ด เอลเลียตต์และเทอร์รี รอสซิโอ | เทอร์รี รอสซิโอ, เท็ด เอลเลียตต์, สจ๊วต บีตตีและเจย์ วอลเพิร์ต | เจอร์รี บรักไฮเมอร์ |
| สงครามปีศาจโจรสลัดสยองโลก | 7 กรกฎาคม ค.ศ. 2006 (2006-07-07) | กอร์ เวอร์บินสกี | เท็ด เอลเลียตต์และเทอร์รี รอสซิโอ | เทอร์รี รอสซิโอและเท็ด เอลเลียตต์ | เจอร์รี บรักไฮเมอร์ |
| ผจญภัยล่าโจรสลัดสุดขอบโลก | 25 พฤษภาคม ค.ศ. 2007 (2007-05-25) | กอร์ เวอร์บินสกี | เท็ด เอลเลียตต์และเทอร์รี รอสซิโอ | เทอร์รี รอสซิโอและเท็ด เอลเลียตต์ | เจอร์รี บรักไฮเมอร์ |
| ผจญภัยล่าสายน้ำอมฤตสุดขอบโลก | 20 พฤษภาคม ค.ศ. 2011 (2011-05-20) | ร็อบ มาร์แชลล์ | เท็ด เอลเลียตต์และเทอร์รี รอสซิโอ | เทอร์รี รอสซิโอและเท็ด เอลเลียตต์ | เจอร์รี บรักไฮเมอร์ |
| สงครามแค้นโจรสลัดไร้ชีพ | 26 พฤษภาคม ค.ศ. 2017 (2017-05-26) | โยอาคิม เรินนิงและเอสเพน แซนด์เบิร์ก | เจฟฟ์ นาธานสัน | เทอร์รี รอสซิโอและเจฟฟ์ นาธานสัน | เจอร์รี บรักไฮเมอร์ |
| ภาพยนตร์เรื่องที่หกที่ยังไม่มีชื่อ | รอประกาศ | โยอาคิม เรินนิง | เท็ด เอลเลียตต์และเคร็ก เมซิน | เท็ด เอลเลียตต์และเคร็ก เมซิน | เจอร์รี บรักไฮเมอร์ |
ภาพยนตร์ > คืนชีพกองทัพโจรสลัดสยองโลก

บทความหลัก: คืนชีพกองทัพโจรสลัดสยองโลก
เอลิซาเบธ สวอนน์ สูกสาวของข้าหลวงแห่งพอร์ตรอยัล ถูกลูกเรือของเรือแบล็กเพิร์ลนำโดยกัปตันเฮกเตอร์ บาร์บอสซ่าลักพาตัวไป วิล เทอร์เนอร์ เพื่อนตั้งแต่สมัยเด็กของเอลิซาเบธจึงได้ทำการชักชวนกัปตันแจ็ก สแปร์โรว์ ร่วมมือกับเขาในการพาตัวเอลิซาเบธกลับคืนมา
ภาพยนตร์ > สงครามปีศาจโจรสลัดสยองโลก

บทความหลัก: สงครามปีศาจโจรสลัดสยองโลก
ลอร์ด คัตเลอร์ เบ็คเก็ตต์ ผู้แทนของบริษัทการค้าอีสต์อีนเดีย ได้นำหมายจับมาแสดงเพื่อจับกุม วิล เอลิซาเบธ และเจมส์ นอริงตัน ในข้อหาร่วมกันปล่อยตัวแจ็ค สแปร์โรว์ แต่ลอร์ดเบ็คเก็ตต์ได้ยื่นข้อเสนอให้วิลไปตามหาแจ็กแล้วนำเข็มทิศวิเศษของแจ็กมาให้เขา ขณะเดียวกัน แจ็ก สแปร์โรว์ ก็พยายามหลบหนีหนี้เลือดที่ติดค้างไว้กับเดวี่ โจนส์
ภาพยนตร์ > ผจญภัยล่าโจรสลัดสุดขอบโลก

บทความหลัก: ผจญภัยล่าโจรสลัดสุดขอบโลก
ลอร์ด คัตเลอร์ เบ็คเก็ตต์ควบคุมเหนือเดวี่ โจนส์และเรือฟลายอิ้งดัตซ์แมน และเริ่มการกวาดล้างเหล่าโจรสลัดอย่างจริงจัง วิล เทอร์เนอร์และเหล่าลูกเรือของเรือแบล็คเพิร์ลต้องการจะต่อสู้กับบริษัทอีสต์อีนเดียเทรดดิ้งกัมปะนีจึงได้เดินทางไปช่วยเหลือแจ็ก สแปร์โรว์จากก้นทะเล เพราะแจ็กเป็นหนึ่งในเก้าเจ้าโจรสลัดที่มีเหรียญ 8 เรียลโบราณ เพื่อการเรียกตัวเทพธิดาแห่งท้องทะเลให้ช่วยเหลือพวกเขา
ภาพยนตร์ > ผจญภัยล่าสายน้ำอมฤตสุดขอบโลก

บทความหลัก: ผจญภัยล่าสายน้ำอมฤตสุดขอบโลก
เรื่องราวของการตามหาน้ำพุแห่งวัยเยาว์ในตำนาน มีส่วนผสมของมนต์ดำวูดู, ซอมบี้, ศาสตราจาร์ยแขนเดียวและบรรดาผู้คนในยุคโบราณที่เคยมีชีวิตอยู่จริง เช่น นักสำรวจชาวสเปน Juan Ponce de Leon และ เคราดำ (Blackbeard) โจรสลัดที่น่าสะพรึงกลัว
ภาพยนตร์ > สงครามแค้นโจรสลัดไร้ชีพ

บทความหลัก: สงครามแค้นโจรสลัดไร้ชีพ
กัปตันแจ๊กอยู่ในยุคตกต่ำ ความเชื่อมั่นในลูกเรือเป็นศูนย์ และศัตรูเก่าแก่อย่าง "กัปตันอามันโด ซาลาซาร์"(คาเบียร์ บาร์เดน) กลับมาจากคำสาปในสามเหลี่ยมปีศาจ โดยมีจิตมุ่งหมายล้างแค้นมายังแจ็ก ในขณะเดียวกับคู่ปรับตลอดกาลอย่าง "กัปตันบาร์บอสซ่า" ที่เรืองอำนาจจนตั้งตัวเป็นบริษัทค้าขายและมีกองเรือเป็นของตัวเอง ต้องถูกแย่งชิงอำนาจโดยเรือมฤตยู "ไซเลนท์แมรี่" ส่วน " เฮนรี่ เทอร์เนอร์" ลูกชายของวิลและอลิซาเบธต้องค้นหา "ตรีศูลของโพไซดอน" ซึ่งจะใช้ลบล้างคำสาปแห่งทะเลปลดปล่อยวิลผู้ถูกสาปไว้กับเรือฟลายอิ้ง ดัดซ์แมน
ตัวแสดงหลัก

| ตัวละคร | ภาพยนตร์> คืนชีพกองทัพโจรสลัดสยองโลก (2546) | ภาพยนตร์> สงครามปีศาจโจรสลัดสยองโลก (2549) | ภาพยนตร์> ผจญภัยล่าโจรสลัดสุดขอบโลก (2550) | ภาพยนตร์> ผจญภัยล่าสายน้ำอมฤตสุดขอบโลก (2554) | ภาพยนตร์> สงครามแค้นโจรสลัดไร้ชีพ (2560) |
| --- | --- | --- | --- | --- | --- |
กัปตัน แจ็ก สแปร์โรว์: จอห์นนี เดปป์
กัปตัน เฮกเตอร์ บาร์บอสซา: เจฟฟรีย์ รัช
โจชามี กิบส์: เควิน แมคนัลลี
| วิล เทอร์เนอร์ | ออร์แลนโด บลูม | ออร์แลนโด บลูม | ออร์แลนโด บลูม |   | ออร์แลนโด บลูม |
| เอลิซาเบธ สวอนน์ | คีร์รา ไนท์ลีย์ | คีร์รา ไนท์ลีย์ | คีร์รา ไนท์ลีย์ |  | คีร์รา ไนท์ลีย์  |
| เจมส์ นอร์ริงตัน | แจ็ก ดาเวนพอร์ต | แจ็ก ดาเวนพอร์ต | แจ็ก ดาเวนพอร์ต |   |   |
| เวเธอร์บี สวอนน์ | โจนาธาน ไพรซ์ | โจนาธาน ไพรซ์ | โจนาธาน ไพรซ์ |   |   |
| พินเทล | ลี อาเรนเบิร์ก | ลี อาเรนเบิร์ก | ลี อาเรนเบิร์ก |   |   |
| ราเก็ตตี | แมคเคนซี ครู้ก | แมคเคนซี ครู้ก | แมคเคนซี ครู้ก |   |   |
| คอตตอน | เดวิด เบลลี | เดวิด เบลลี | เดวิด เบลลี |   |   |
| มาร์ตี | มาร์ติน เคล็บบา | มาร์ติน เคล็บบา | มาร์ติน เคล็บบา |   | มาร์ติน เคล็บบา |
| จีเซลล์ | วาเนสซา แบรนช์ | วาเนสซา แบรนช์ | วาเนสซา แบรนช์ |   |   |
| สการ์เล็ต | ลอเรน มาเฮอร์ | ลอเรน มาเฮอร์ | ลอเรน มาเฮอร์ |   |   |
| นกแก้วของคอตตอน | คริสโตเฟอร์ เอส. แคปป์ | คริสโตเฟอร์ เอส. แคปป์ | คริสโตเฟอร์ เอส. แคปป์ |   |   |
| สุนัขเรือนจำ | ทวิสเตอร์ | ช็อปเปอร์ | ช็อปเปอร์ |   |   |
| แจ็กเดอะมังกี | ทารา เลวี | บูบู เมอร์เซเดส | บูบู เมอร์เซเดส | บูบู เมอร์เซเดส |   |
| เมอร์ท็อก | กิลส์ นิว |   | กิลส์ นิว |   | กิลส์ นิว |
| มัลรอย | แอนกัส บาร์เน็ต |   | แอนกัส บาร์เน็ต |   | แอนกัส บาร์เน็ต |
| แอนามาเรีย | โซอี ซัลดานา |   |   |   |   |
| เดวี โจนส์ |   | บิล ไนอี | บิล ไนอี |   |   |
| บูตสแทรป บิล เทอร์เนอร์ | กล่าวถึง | สเตลลัน สกอร์สการ์ด | สเตลลัน สกอร์สการ์ด |   |   |
| คัตเลอร์ เบ็กเคต |   | ทอม ฮอลแลนเดอร์ | ทอม ฮอลแลนเดอร์ |   |   |
| เทียดัลมาคาลิปโซ |   | นาโอมี แฮร์ริส | นาโอมี แฮร์ริส |   |   |
| มิสเตอร์เมอร์เซอร์ |   | เดวิด สคอฟิลด์ | เดวิด สคอฟิลด์ |   |   |
| เส้า เฟ็ง |   |   | โจว เหวินฟะ |   |   |
| กัปตัน ทีก |   |   | คีธ ริชาดส์ | คีธ ริชาดส์ |   |
| แองเจลิกา |   |   |   | เปเนโลเป กรุซ |   |
| เคราดำ |   |   |   | เอียน แมคเชน |   |
| ฟิลิป สวิฟต์ |   |   |   | แซม แคลฟลิ |   |
| ไซเรนา |   |   |   | แอสทริด เบอร์เจส-ฟริสบีย์ |   |
| สครัม |   |   |   | สตีเฟน เกรแฮม | สตีเฟน เกรแฮม |
| กัปตัน อาร์มันโด ซาลาซาร์ |   |   |   |   | ฆาบิเอร์ บาร์เดม |
| เฮนรี |   |   |   |   | เบรนตัน ทเวตส์ |
| คารินา สมิธ |   |   |   |   | คายา สคอเดลาริโอ |
แหล่งข้อมูลอื่น

เว็บไซต์ทางการ
Pirates of the Caribbean,  an external wiki
หน่วยความจำการแปล

หน่วยความจำการแปล คือฐานข้อมูลชนิดหนึ่งที่ใช้สำหรับใช้ในโปรแกรมช่วยแปลภาษา โปรแกรมช่วยแปลภาษาที่ใช้หน่วยความจำการแปลเรียกอีกอย่างหนึ่งว่า โปรแกรมจัดการหน่วยความจำการแปล
โดยทั่ว ๆ ไป หน่วยความจำการแปล เป็นโปรแกรมที่บูรณาการลักษณะพิเศษบางประการของโปรแกรมช่วยแปลภาษาโดยเฉพาะ โปรแกรมประมวลคำ โปรแกรมจัดการคำศัพท์เฉพาะทาง พจนานุกรมหลายภาษา หรือแม้แต่ผลการแปลของเครื่องแปลภาษาที่ยังไม่ได้แก้ไข
หน่วยความจำการแปลประกอบไปด้วยส่วนของข้อความในภาษาต้นฉบับและส่วนข้อความที่แปลแล้วซึ่งอาจจะมีมากกว่าหนึ่งภาษา ส่วนของข้อความนี้อาจเป็น บล็อก ย่อหน้า ประโยค หรือวลี สำหรับคำนั้นจัดเก็บโดยโปรแกรมจัดการคำศัพท์เฉพาะทางซึ่งอยู่นอกเหนือหน้าที่ของหน่วยความจำการแปล
จาการวิจัยระบุว่าหลายบริษัทเขียนเอกสารหลายภาษาโดยใช้หน่วยความจำการแปล
การใช้งานหน่วยความจำการแปล

ในขั้นแรกผู้แปลต้องป้อนข้อความต้นฉบับ (ซึ่งเป็นข้อความที่จะแปล) เข้าในหน่วยความจำการแปล จากนั้นโปรแกรมจึงค้นหาส่วนข้อความที่เคยแปลแล้วในฐานข้อมูลเพื่อแสดงส่วนของข้อความที่แปลแล้วบางส่วนให้แก่ผู้แปลเพื่อตรวจแก้ ผู้แปลสามารถเลือกใช้ข้อความที่แปลโดยหน่วยความจำแปล หรือเลือกไม่ใช้ หรือเลือกที่จะแก้ไขส่วนข้อความที่แปลแล้วบางส่วน ในกรณีสุดท้ายนี้การแก้ไขปรับปรุงจะถูกบันทึกไว้
ในบางระบบหน่วยความจำการแปล ใช้การจับคู่ส่วนของข้อความโดยการเทียบอักษรแบบตรงไปตรงมา ดังนั้นระบบจึงค้นคืนได้เฉพาะส่วนของข้อความที่ตรงกันทุกตัวอักษร ในขณะที่ระบบอื่น ๆ ใช้ขั้นตอนวิธีการจับคู่แบบคลุมเครือเพื่อค้นคืนส่วนของข้อความที่คล้ายกัน ในกรณีที่หน่วยความจำการแปลค้นคืนส่วนข้อความที่คล้ายกันแต่ไม่เหมือนกัน ระบบจะบอกผู้แปลโดยแสดงตัวบ่งชี้ที่ต่างจากการค้นคืนส่วนของข้อความที่เหมือนกัน
ความยืดหยุ่นและความทนทานของขั้นตอนวิธีส่งผลกระทบอย่างมากต่อประสิทธิภาพของหน่วยความจำการแปล อย่างไรก็ตามในการใช้งานแบบรูปแบบ ค่าระลึกของการจับคู่ตรงไปตรงมาตามตัวอักษรสูงพอที่เป็นเหตุผลให้ใช้การจับคู่แบบแน่ชัดในหน่วยความจำการแปลได้
ส่วนของข้อความที่ไม่สามารถจับคู่ได้กับส่วนของข้อความที่เคยแปลแล้วในหน่วยความจำแปล ผู้แปลจะต้องแปลส่วนของข้อความนั้นเอง โดยส่วนของข้อความต้นฉบับและส่วนยของข้อความที่แปลแล้วนี้จะถุกจัดเก็บในฐานข้อมูล เพื่อใช้แปลในอนาคต
หน่วยความจำแปลทำงานได้ดีที่สุดสำหรับข้อความที่มีส่วนของข้อความซ้ำกันมาก เช่น คู่มือทางเทคนิค เป็นต้น หน่วยความจำการแปลยังมีประโยชน์หากมีการแก้ไขบางส่วนของข้อความต้นฉบับ ตัวอย่างเช่น การเปลี่ยนแปลงผลิตภัณฑ์เพียงเล็กน้อย ซึ่งอาจต้องแก้ไขคู่มือทางเทคนิคด้วย แต่เดิมทีหน่วยความจำการแปลไม่ได้ถูกมองเป็นสิ่งที่มีประโยชน์ทั้งข้อความที่ใช้ภาษาเขียนตรงไปตรงมาและข้อความที่เล่นสำนวน ด้วยเหตุผลง่าย ๆ คือมีส่วนของข้อความที่ซ้ำกันน้อยมาก อย่างไรก็ตามมีผู้พบว่าหน่วยความจำแปลมีประโยชน์แม้ข้อความจะซ้ำกันไม่มาก เพราะว่าฐานข้อมูลมีประโยชน์ในการสืบค้นดูคำในบริบทเพื่อใช้ตัดสินใจใช้คำศัพท์ที่เหมาะสม
การใช้หน่วยความจำการแปลอย่างสม่ำเสมอกับข้อความที่เหมาะสมในระยะเวลาหนึ่งสามารถช่วยลดงานของผู้แปลได้
ประโยชน์หลัก

โปรแกรมจัดการหน่วยความจำการแปลเหมาะที่สุดสำหรับการแปลเอกสารทางเทคนิคและเอกสารที่มีคำศัพท์เฉพาะทาง ประโยชน์ของโปรแกรมจัดการหน่วยความจำการแปลดังกล่าวได้แก่
การทำให้แน่ใจได้ว่าเอกสารที่แปลแล้วจะมีความสอดคล้องกัน ซึ่งรวมถึงการใช้คำจำกัดความ การใช้วลีและการใช้คำศัพท์เฉพาะทางที่เป็นอันหนึ่งอันเดียวกัน ซึ่งเป็นเรื่องสำคัญมากสำหรับโครงการที่มีผู้แปลหลายคน
การเร่งความเร็วการแปลโดยรวม เนื่องจากหน่วยความจำช่วยแปล "จำ" การแปลก่อนหน้าไว้ ผู้แปลจึงแปลส่วนของข้อความที่เหมือนกันเพียงครั้งเดียว
การลดค่าใช้จ่ายในโครงการแปลในระยะยาว ตัวอย่างเช่น ข้อความของคู่มือการใช้งาน คำเตือนต่าง ๆ หรือชุดของเอกสารที่แปลครั้งเดียวแต่สามารถนำไปใช้ได้หลายครั้ง
สำหรับโครงการแปลขนาดใหญ่ การใช้หน่วยความจำการแปลอาจจะช่วยประหยัด (เงินและเวลา) ตั้งแต่การแปลครั้งแรกของโครงการ อย่างไรก็ตามปกติแล้วจะเห็นความประหยัดได้ในการแปลต่อจากโครงการที่มีการแปลมาก่อนโดยไม่ได้ใช้หน่วยความจำแปล